Babelscape/SREDFM huggingface dataset:
ज़्बीग्न्येव हेर्बेर्त

ज़्बीग्न्येव हेर्बेर्त (पोलिश: Zbigniew Herbert) (29 अक्टूबर 1924 - 28 जुलाई 1998) एक पोलिश कवि, निबंधकार और नाटक लेखक थे। वह सबसे प्रसिद्ध और युद्ध के बाद के पोलिश लेखकों में से एक हैं।
मीरा सेठ

मीरा सेठ एक भारतीय जनसेवक, राजनयिक, महिला अधिकार कार्यकर्ता और संयुक्त राष्ट्र बाल कोष (यूनिसेफ) की पूर्व अध्यक्ष हैं।

अंतर्राष्ट्रीय स्तर पर यूनिसेफ के कार्यकारी बोर्ड के सदस्य के रूप में कई पदों पर कार्य कर चुकी सेठ १९९० से १९९१ तक (जब लिस्बेट पाल्मे अध्यक्ष थी) यूनिसेफ की उपाध्यक्ष रहीं, और फिर इसके बाद १९९१ से १९९२ तक इसकी अध्यक्ष रहीं। सेठ ने इससे पहले भारत सरकार के वाणिज्य एवं उद्योग मंत्रालय के उद्योग संवर्धन और आंतरिक व्यापार विभाग में काम किया है। कई अलग-अलग आर्थिक प्रयासों, जैसे कि हथकरघा या मत्स्य पालन के विनियमन में महिलाओं की भागीदारी पर उनका अध्ययन महिलाओं और विकास के मुद्दों पर एक विशेषज्ञ है। अपने इसी अध्ययन पर उन्होंने "वीमेन एंड डेवलपमेंट: द इंडियन एक्सपीरियंस" ("महिलाएं तथा विकास: भारतीय अनुभव") नामक एक पुस्तक भी लिखी। 

सेठ ने "मेरा शिंदर पुत्तर" नामक एक फिल्म का भी निर्देशन किया है, जो एक अवैध प्रवासी के धैर्य के परीक्षण और भारत में उसके पीछे छूटे परिवार के बारे में बात करती है।
चन्देश्वर नारायण प्रसाद सिंह

right|thumb|300px|चन्देश्वर नारायण प्रसाद सिंह
चन्देश्वर नारायण प्रसाद सिंह (18 अप्रैल, 1901 - 1993) भारत के एक स्वतंत्रता सेनानी, राजनयिक तथा प्रशासक थे।

उनका जन्म बिहार के पारसगढ़ में हुआ था। उन्होने अपनी उच्च शिक्षा कलकत्ता विश्वविद्यालय में ग्रहण की। 1927 में उन्हें बिहार की विधान परिषद का सदस्य नियुक्त किया गया। मुजफ्फर नगर की जिला परिषद के अध्यक्ष की हैसियत से उन्होने 1934 के भूकम्प के दौरान पीडि़तों की राहत के लिए जो कार्य किया उसे राष्ट्रीय स्तर पर सभी ने सराहा। 1945 में वे संयुक्त पटना विश्वविद्यालय के कुलपति नियुक्त हुए। स्वतंत्रता प्राप्ति के बाद भारत के प्रधानमंत्री पं0 जवाहर लाल नेहरू ने उन्हें नेपाल में भारत का राजदूत बनने का आमंत्रण दिया। 1950 मे जब श्री सिंह भारत के राजदूत थे उसी समय नेपाल के राजा ने भारतीय दूतावास में शरण ली थी। 1953 में उन्हें अविभाजित पंजाब का राज्यपाल नियुक्त किया गया। उन्हीं के कार्यकाल में चंडीगढ़ तथा भाखड़ा नांगल बांध का निर्माण हुआ। 1958 में उन्हें जापान में भारत का राजदूत नियुक्त किया गया। जापान में अपने कार्यकाल के दौरान उन्हें डाक्ट्रेट की उपाधि से एक विश्वविद्यालय द्वारा सम्मानित किया गया। तत्पश्चात उन्हें भारतीय रिजर्व बैंक का निदेशक बनाया गया। वे आई0डी0बी0आई0 के निदेशक तथा अन्य कई कम्पनियों के अध्यक्ष भी रहे। 1977 में उन्हें पद्मविभूषण से सम्मानित किया गया। 28 फरवरी, 1980 को वे उत्तर प्रदेश के राज्यपाल नियुक्त हुए।
अन्नपूर्णा २

अन्नपूर्णा २ , अन्नपूर्णा पर्वत श्रृंखला का हिस्सा है, और यह श्रृंखला के पूर्वी छोर पर है। यह पहली बार 1960 में एक ब्रिटिश / भारतीय / नेपाली संयुक्त टीम द्वारा चढ़ाई की गई थी, जिसका नेतृत्व जे औ एम रॉबर्ट्स ने किया था। इस पर पश्चिमी रिज के माध्यम से चढ़ाई की गई थी जहां उत्तर से पहुंचा गया। समिट पार्टी में रिचर्ड ग्रांट, क्रिस बोनिंगटन और शेरपा आंग न्यामा शामिल थे। ऊंचाई के संदर्भ में, अलगाव (एक उच्च शिखर तक की दूरी, अर्थात् अन्नपूर्णा I पूर्व पीक, ) और प्रमुखता ( ), अन्नपूर्णा २ अन्नपूर्णा १ से बहुत पीछे नहीं है, जो कि इस श्रृंखला के पश्चिमी छोर पर स्थित है। अन्नपूर्णा १ के साथ घनिष्ठ संबंध के बावजूद यह एक पूरी तरह से स्वतंत्र चोटी है। अन्नपूर्णा २ दुनिया का 16 वां सबसे ऊँचा पर्वत है । 

स्लोवेनिया के यूगोस्लाव्स ने 1969 में इस चढ़ाई को दोहराया, तथा अन्नपूर्णा ४ पर भी चढ़ाई की। काज़मीर ड्रैस्लर और मतीजा मालेज़िक शिखर पर पहुँचे। 1973 में जापानीयो ने इस रास्ते को ओर छोटा करते हुए सीधे उत्तरी दीवार से चढ़ाई करके IV और V के बीच से पश्चिम रिज पर पहुंचे और उसी को जारी रखते हुए शिखर पर पहुंचे। इस उल्लेखनीय एकल प्रदर्शन में काट्सुयुकी कोंडो शीर्ष पर पहुंच गया। 

1983 में, टिम मैकार्टनी-स्नेप ने अन्नपूर्णा २ ( ) में एक अभियान में भाग लिया और सफलतापूर्वक दक्षिण स्पर के माध्यम से चढ़ाई की चढ़ाई के दौरान एक बर्फानी तूफान के कारण उतराई में देरी हुई जिससे अभियान में अंतिम पांच दिनों में खाने की कमी हो गई। तथा उनकी लापता होने की सूचना दी गई और जब अभियान ने अंततः वापसी की तो उन्हें महत्वपूर्ण प्रचार मिला। 

2 फरवरी, 2007 को; फिलिप कुंज, लखपा वांगेल, टेम्बा नूरू और लखपा थिंदुक ने पहली शीतकालीन चढ़ाई की। टीम ने उत्तर से पहली चढ़ाई के मार्ग का अनुसरण किया।
वाणी जयराम

वाणी जयराम (जन्म: 30 नवंबर 1945) जिन्हें आधुनिक भारत की मीरा भी कहा जाता है, एक भारतीय गायिका हैं। वह दक्षिण भारतीय सिनेमा में एक पार्श्व गायिका के रूप में जानी जाती हैं। वाणी का करियर 1971 में शुरू हुआ और चार दशकों में फैला हुआ है। वाणी अक्सर 1970 के दशक से लेकर 1990 के दशक के अंत तक भारत भर के कई संगीतकारों की पसंद रही। हिन्दी के अलावा, उन्होंने कई भारतीय भाषाओं, जैसे तेलुगू, तमिल, मलयालम, कन्नड़, मराठी, ओड़िया, गुजराती और बंगाली भाषाओं में गाया है। 

वाणी ने तीन बार सर्वश्रेष्ठ पार्श्व गायिका के लिए राष्ट्रीय फिल्म पुरस्कार जीता और ओडिशा, आंध्र प्रदेश, तमिलनाडु और गुजरात राज्यों से राज्य सरकार के पुरस्कार भी जीते। 2012 में, उन्हें दक्षिण भारतीय फिल्म संगीत में उनकी उपलब्धियों के लिए फिल्मफेयर लाइफटाइम अचीवमेंट अवार्ड - साउथ से सम्मानित किया गया। उन्होंने 1980 में "मीरा" (1979) के लिये फ़िल्मफ़ेयर सर्वश्रेष्ठ पार्श्व गायिका पुरस्कार भी जीता।
बरानगर

बरानगर (Baranagar) या बराहनगर भारत के पश्चिम बंगाल राज्य के उत्तर २४ परगना ज़िले में स्थित एक शहर है। यह कोलकाता महानगर विकास प्राधिकरण (KMDA) के अंतर्गत आता है।

बारानगर नगरपालिका की स्थापना 1869 में हुई थी, यह भारत की सबसे पुरानी नगरपालिकाओं में से एक है। बारानगर कृषि एवं औद्योगिक मशीनरी, रसायन, अरंडी का तेल और माचिस के निर्माण का एक प्रमुख औद्योगिक केंद्र है; वहाँ भी कई कपास प्रसंस्करण कंपनियाँ हैं। यहाँ स्थित भारतीय सांख्यिकी संस्थान, राष्ट्रीय महत्व का संस्थान है, जो सांख्यिकी, प्राकृतिक विज्ञान और सामाजिक विज्ञानों के अनुसंधान, शिक्षण और अनुप्रयोग के लिए समर्पित है। बरानगर रामकृष्ण मिशन आश्रम उच्च विद्यालय बारानगर और उत्तर २४ परगना में सबसे पुराने और प्रसिद्ध स्कूलों में से एक है।
सोला स्क्रिप्तूरा

मार्टिन लूथर (१४८३ - १५४६) एक [[प्रोटेस्टेंट संप्रदाय|प्रोटेस्टैंट]] पादरी थे जो [[कैथोलिक कलीसिया|कैथोलिक पंथ]] की निन्दा करते थे और सोला स्क्रिप्तूरा पर विश्वास करते थे
सोला स्क्रिप्तूरा (Sola Scriptura) ईसाई पंथ के कुछ पंथों की यह मान्यता है कि पंथ में केवल वही मान्य होना चाहिये जो ईसाई र्ग्रथ बाइबिल में लिखा गया है और इस से अलग किसी मानव या पुस्तक द्वारा जो भी कहा गया है वह अधिकारिक नहीं माना जा सकता। ईसाई पंथ के विकास में समय के साथ-साथ कई परम्पराएँ जुड़ गई थी, जैसे कि कैथोलिक पंथ में प्रत्येक पोप ने कई नियम बानाए व घोषणाएँ की जिनका पालन करा जाता था। जब प्रोटेस्टैंट पंथ उभरा तो उसकी कई शाखाओं ने सोला स्क्रिप्तूरा के सिद्धांत को बढ़ावा दिया जिसमें पोप द्वारा कही बातो को अमान्य ठहराया गया और केवल बाइबिल को ही माना गया। इस बात को लेकर वर्तमान तक कैथोलिक और प्रोटेस्टैंट अनुयायी आपस में गहरा मतभेद रखते हैं।
बरगी बांध

बरगी बांध, भारत के मध्य प्रदेश में नर्मदा नदी पर बनने वाले 30 प्रमुख बांधों की श्रृंखला में से पहले पूर्ण किए गए बांधों में से एक है। बरगी बांध द्वारा बरगी व्यपवर्तन परियोजना और रानी अवंतीबाई लोधी सागर परियोजना नाम की दो प्रमुख सिंचाई परियोजनाएँ विकसित की गई हैं। नर्मदा मध्य प्रदेश की सबसे बड़ी नदी है, जो पश्चिम की ओर बहती है और अरब सागर में मिलती है। इसकी कुल लंबाई 1312 किमी है, जिसमें से 1072 किमी मध्य प्रदेश की भूमि में बहती है। 

केंद्रीय जल और विद्युत आयोग ने 1968 में 2,980 वर्ग किलोमीटर में सिंचाई और 100 मेगावाट (2x45 मेगावाट + 2x5 मेगावाट) की जल विद्युत उत्पादन क्षमता के लिये इस बांध निर्माण के प्रस्ताव पर विचार किया। (स्रोत: डीपीआर, मप्र शासन १९९६,)। बाद में बरगी व्यपवर्तन परियोजना की योजना बनाई गई, जिससे कुल सिंचाई क्षमता बढ़कर 4,370 वर्ग किलोमीटर हो जाती। बांध निर्माण का काम 1974 में शुरू हुआ और 1990 में पूरा हुआ, जब यह बांध अपनी पूरी क्षमता से भर गया। हालाँकि प्रस्तावित बिजली उत्पादन 105 मेगावाट था, वर्तमान में इस जल विद्युत उत्पादन संयंत्र में केवल 90 मेगावाट बिजली उत्पन्न हो रही है। 45 मेगावाट की दो स्वतंत्र इकाइयाँ स्थापित की गई हैं और वे मुख्य रूप से सांयकाल के दौरान की जरूरते पुरा करती हैं। 

बांध की ऊंचाई 69 मीटर और लंबाई 5.4 किमी है। और इससे बनी एक झील, लगभग 75 किमी की लंबाई और 4.5 किमी चौड़ाई के साथ 267.97 वर्ग किमी पर फैली हुई है। जबलपुर, मंडला और सिवनी जिले का गठन, बांध में पानी के 422.76 मीटर तक पहुंचने के बाद किया गया।
तिलिचो झील

तिलिचो झील नेपाल के मनांग जिले में स्थित एक ऊंचाई पर पाये जाने वाले झीलों में एक है, यह पोखरा शहर से की सीधी दूरी पर है। यह की ऊंचाई पर स्थित है हिमालय की अन्नपूर्णा श्रेणी में और कभी-कभी दुनिया में अपने आकार के लिए सबसे ऊंची झीलों में गिना जाता है, हालांकि नेपाल में और भी ऊंचाई पर झीलें हैं, और तिब्बत में कई बड़ी, ऊंची झीलें हैं। एक अन्य स्रोत तिलिचो झील की ऊंचाई मानते हैं। 

नेपाली के जल विज्ञान और मौसम विज्ञान विभाग (2003) के अनुसार, झील में कोई जलीय जीव दर्ज नहीं किया गया है। 
तिलिचो झील अन्नपूर्णा सर्किट ट्रेक के सबसे लोकप्रिय साइड ट्रेक में से एक है। इसमें जाने के लिए अतिरिक्त 3-4 दिन लगते हैं। इसमेें टेन्ट ले जाने की आवश्यकता नहीं है, क्योंकि मानंग और तिलिचो झील के बीच नए लॉज बनाए गए हैं। झील के लिए तिलिचो बेस कैंप लॉज से एक दिन में आया जाया जा सकता है। 

अन्नपूर्णा सर्किट पर जाने वाले ट्रेकर्स आमतौर पर मनांग और काली गंडकी घाटियों के बीच 5416 मीटर ऊंचे थॉरॉन्ग ला (पास) दर्रे को पार करते हैं। उत्तर से तिलिचो झील को पार करते हुए एक नया वैकल्पिक मार्ग लोकप्रियता प्राप्त कर रहा है। यह मार्ग थोडा अधिक कठिन है और यहां कम से कम एक रात ठहरने की आवश्यकता होती है। तिलिचो बेस कैंप जो झील के कुछ किलोमीटर पहले और काली गंडकी घाटी में थिनी गाँव के बीच गाँव में के कोई चायघर या लॉज नहीं हैं। अधिकांश समूह इन स्थानों के बीच दो रातें बिताते हैं। थिनी गाँव और जोमसोम की ओर जाने वाले दो मार्ग हैं; मेसोकैंटो ला (पास) और तिलिचो नॉर्थ पास को तिलिचो "टूरिस्ट पास" के रूप में भी जाना जाता है। तिलिचो झील के माध्यम से ये मार्ग थोरोंग ला की तुलना में अधिक बार बर्फ से बंद होते हैं। 

तिलिचो झील सबसे ज्यादा ऊंचाई वाली स्कूबा डाइव्स में से एक है। एक रूसी डाइविंग टीम, जिसमें आंद्रेई एंड्रीशिन, डेनिस बकिन और मैक्सिम ग्रेसको शामिल थे, ने 2000 में झील में स्कूबा डाइव का आयोजन किया।
ज़ोहराबाई अम्बालेवाली

ज़ोहराबाई अम्बालेवाली (1918- 21 फरवरी 1990) 1930 और 1940 के दशक में हिन्दी सिनेमा में एक भारतीय शास्त्रीय गायिका और पार्श्व गायिका थीं।

वह 1944 में "रतन" के हिट संगीत से, "अँखियां मिलाके जिया भरमाके" और "ऐ दीवाली, ऐ दिवाली" के गीतों में अपनी भारी आवाज़ वाले गायन के लिए जानी जाती हैं। "अनमोल घड़ी" (1946) में शमशाद बेगम के साथ जुगलबंदी गीत "उड़न खटोले पे उड़ जाऊँ" भी उनका मशहूर गीत है। दोनों फिल्मों में संगीत नौशाद ने दिया था। राजकुमारी, शमशाद बेगम और अमीरबाई कर्नाटकी के साथ, वह हिन्दी फिल्म उद्योग में पार्श्व गायकों की पहली पीढ़ी में शामिल थीं। हालाँकि, 1940 के दशक के अंत में, गीता दत्त और लता मंगेशकर जैसी नई आवाज़ों के आने का मतलब ये हुआ कि ज़ोहराबाई अम्बालेवाली का करियर खत्म हो गया।
भारत में नारीवाद

भारत में नारीवाद, भारतीय महिलाओं के लिए समान राजनीतिक, आर्थिक और सामाजिक अधिकारों को परिभाषित करने, स्थापित करने, समान अवसर प्रदान करने और उनका बचाव करने के उद्देश्य से आंदोलनों का एक समूह है। यह भारत के समाज के भीतर महिलाओं के अधिकारों की संकल्पना है। दुनिया भर में अपने नारीवादी समकक्षों की तरह, भारत में नारीवादी: लैंगिक समानता, समान मजदूरी के लिए काम करने का अधिकार, स्वास्थ्य और शिक्षा के लिए समान पहुंच का अधिकार और समान राजनीतिक अधिकार चाहते हैं। भारतीय नारीवादियों ने भारत के पितृसत्तात्मक समाज के भीतर संस्कृति-विशिष्ट मुद्दों जैसे कि वंशानुगत कानून और सती जैसी प्रथा के खिलाफ भी लड़ाईयाँ लड़ी है।

भारत में नारीवाद के इतिहास को तीन चरणों में देखा जा सकता है: पहला चरण, 19वीं शताब्दी के मध्य में शुरू हुआ, जब यूरोपीय उपनिवेशवादी, सती की सामाजिक बुराइयों के खिलाफ बोलने लगे; दूसरा चरण, 1915 से, जब भारतीय स्वतंत्रता के लिये गांधी के भारत छोड़ो आंदोलन में महिलाओं ने बढ़ चढ़ कर हिस्सा लिया और कई स्वतंत्र महिला संगठन उभरने लगे; और अंत में, तीसरा चरण, स्वतंत्रता के बाद, जहाँ शादी के बाद ससुराल में, कार्यस्थल में और राजनीतिक समानता के अधिकार में महिलाओं के निष्पक्ष व्यवहार पर ध्यान केंद्रित किया गया है।

भारतीय नारीवादी आंदोलनों द्वारा की गई प्रगति के बावजूद, आधुनिक भारत में रहने वाली महिलाओं को अभी भी भेदभाव के कई मुद्दों का सामना करना पड़ता है। भारत की पितृसत्तात्मक संस्कृति ने भूमि-स्वामित्व के अधिकार प्राप्त करने और शिक्षा तक पहुँच को चुनौतीपूर्ण बना दिया। पिछले दो दशकों में, लिंग-चयनात्मक गर्भपात की प्रवृत्ति भी सामने आई है। भारतीय नारीवादियों के लिए, इसे अन्याय के खिलाफ संघर्ष के रूप में देखा जाता है।

जैसा कि पश्चिम में, भारत में नारीवादी आंदोलनों की कुछ आलोचना हुई है। विशेष रूप से पहले से ही विशेषाधिकार प्राप्त महिलाओं पर ध्यान केंद्रित करने और गरीब या निम्न जाति की महिलाओं की जरूरतों और प्रतिनिधित्व की उपेक्षा करने के लिए उनकी आलोचना की गई। जिसका परिणाम यह हुआ की कई जाति-विशेष के नारीवादी संगठनों और आंदोलनों का उदय हुआ।
झुमइर

झुमइर या झुमर बिहार , झारखंड , छत्तीसगढ़ , ओडिशा और पश्चिम बंगाल का एक लोक नृत्य है। यह सादान लोगो के द्वारा किया जाने वाला लोक नृत्य है।
विश्व हिजाब दिवस

विश्व हिजाब दिवस 2013 में नाज़मा खान द्वारा स्थापित एक वार्षिक कार्यक्रम है। यह आयोजन दुनिया भर के 140 देशों में हर साल 1 फरवरी को होता है। इसका उद्देश्य सभी धर्मों और पृष्ठभूमि की महिलाओं को हिजाब पहनने और अनुभव करने के लिए प्रोत्साहित करना है। कार्यक्रम के आयोजकों ने इसे गैर-मुस्लिम महिलाओं को हिजाब का अनुभव करने के अवसर के रूप में वर्णित किया है।
==सन्दर्भ==
महिषी

महिषी एक गाँव है जिसकी जनसंख्या लगभग 19 हजार है और भारत में राज्य बिहार में सहरसा जिले के महिषी उप जिले में स्थित महिषी उप जिला सबसे अधिक आबादी वाला गाँव है । महिषी गाँव का कुल भौगोलिक क्षेत्रफल 28 किमी 2 है और यह उप जिले के क्षेत्रफल का सबसे बड़ा गाँव है। गाँव का जनसंख्या घनत्व 685 व्यक्ति प्रति किमी 2 है। ↵नियर रेलवे स्टेशन सहरसा है। गाँव का नजदीकी शहर सहरसा है और महिषी गाँव से सहरसा की दूरी 17 किमी है। गाँव का अपना डाकघर है और महिषी गाँव का पिन कोड 852216 है। गाँव महिषी दक्षिण, महिषी उत्तर पंचायत के अंतर्गत आता है। महिषी उप जिला मुख्यालय है और गाँव से दूरी 6 किमी है। गाँव का जिला मुख्यालय सहरसा है जो 17 किमी दूर है। यह स्थान बोथ रोडवेज और रेलवे द्वारा जुड़ा हुआ है। this is a beautiful place.
फिरे फेस्टिवल

फिरे फेस्टिवल एक असफल "लक्जरी संगीत उत्सव " था जिसकी स्थापना बिली मैकफारलैंड , फेयर मीडिया इंक के सीईओ और रैपर जे नियम द्वारा की गई थी । इसे म्यूजिक टैलेंट की बुकिंग के लिए कंपनी के फिरे ऐप को प्रमोट करने के इरादे से बनाया गया था। त्योहार अप्रैल 28-30 और मई 5-7, 2017 से जगह लेने के लिए, पर निर्धारित किया गया था ज़िम्बाब्वे के द्वीप ग्रेट एक्जुमा । 

घटना को सोशल मीडिया और मॉडल केंडल जेनर , बेला हदीद , और मॉडल एमिली राताजकोव्स्की सहित "सोशल मीडिया प्रभावितों " द्वारा इंस्टाग्राम पर प्रचारित किया गया था, जिनमें से कई ने शुरू में खुलासा नहीं किया था कि उन्हें ऐसा करने के लिए भुगतान किया गया था। फेयर फेस्टिवल के उद्घाटन सप्ताहांत के दौरान, इस आयोजन में सुरक्षा, भोजन, आवास, चिकित्सा सेवाओं और कलाकार संबंधों से जुड़ी समस्याओं का अनुभव हुआ, जिसके परिणामस्वरूप उत्सव अनिश्चित काल तक के लिए स्थगित हो गया। लक्जरी विला और पेटू भोजन के बजाय, जिसके लिए उत्सव में उपस्थित लोगों ने हजारों डॉलर का भुगतान किया, उन्हें अपने आवास के रूप में प्रीपेड सैंडविच और फेमा टेंट मिले। 

नतीजतन, आयोजक कम से कम आठ मुकदमों, कई वर्ग कार्रवाई की स्थिति, और नुकसान में $ 100 मिलियन से अधिक की मांग का विषय हैं। मामले आयोजकों पर टिकट खरीदारों को धोखा देने का आरोप लगाते हैं। 30 जून, 2017 को, यूनाइटेड स्टेट्स अटॉर्नी ने दक्षिणी जिले न्यूयॉर्क के लिए मैकफारलैंड को तार धोखाधड़ी के एक गिनती के साथ आरोपित किया। मार्च 2018 में, उसने निवेशकों को धोखा देने के लिए एक तार धोखाधड़ी की एक गिनती और एक टिकट विक्रेता को धोखा देने के लिए दूसरी गिनती के लिए दोषी ठहराया। 11 अक्टूबर, 2018 को, मैकफारलैंड को छह साल की जेल की सजा सुनाई गई थी और 26 मिलियन अमेरिकी डॉलर का जुर्माना लगाने का आदेश दिया गया था। 

त्योहार की घटनाओं के बारे में दो वृत्तचित्र 2019 में जारी किए गए थे: हुलु के "फेरे फ्राड" , और नेटफ्लिक्स की "फेयर: द ग्रेटेस्ट पार्टी दैट नेवर हैपन" ।
उंडवल्ली

उंडवल्ली : भारत, आंध्र प्रदेश की राजधानी अमरवती का पड़ोस है । यह ग्राम पंचायत के रूप में इसके निषेध से पहले, गुंटूर जिले के तादपले मंडल में एक गांव था। 5 वीं शताब्दी बौद्ध और हिंदू अंडववली गुफाएं जो इस जगह पर मोनोलिथिक भारतीय रॉक-कट आर्किटेक्चर का प्रतीक हैं।
2019 रग्बी विश्व कप

2019 रग्बी विश्व कप नौवां रग्बी विश्व कप होगा , और 20 सितंबर से 2 नवंबर तक जापान में आयोजित होना है। यह पहली बार होगा जब टूर्नामेंट एशिया में आयोजित किया जाएगा, पहली बार एक ही गोलार्ध में लगातार टूर्नामेंटों का मंचन किया गया है, और यह भी पहली बार है कि यह आयोजन खेल के पारंपरिक मैदान के बाहर होगा। 

हांगकांग और सिंगापुर ने कुछ मैचों की मेजबानी में रुचि व्यक्त की थी और जेआरएफयू की सफल मूल होस्टिंग बोली के हिस्से के रूप में विश्व रग्बी (अंतर्राष्ट्रीय रग्बी बोर्ड, या आईआरबी के रूप में बोली के समय ज्ञात) के रूप में शामिल थे, लेकिन चौदह में से नहीं थे 5 नवंबर 2014 को आयोजकों जापान 2019 द्वारा घोषित किए गए स्थानों ने खेलों की मेजबानी के अधिकार के लिए औपचारिक रूप से बोली लगाई थी। 

2019 रग्बी विश्व कप का उद्घाटन मैच टोक्यो के चोफू में अजीनोमोटो स्टेडियम में होगा , और अंतिम मैच योकोहामा के निसान स्टेडियम , कनागावा प्रान्त में होगा । ये स्थल असाइनमेंट सितंबर 2015 में घोषित किए गए थे जब टूर्नामेंट की योजना जापान की आयोजन समिति द्वारा संशोधित की गई थी और वर्ल्ड रग्बी द्वारा स्वीकार की गई थी। राष्ट्रीय ओलंपिक स्टेडियम , 2020 ग्रीष्मकालीन ओलंपिक के लिए फिर से बनाया जा रहा है, मूल रूप से जापान की रग्बी विश्व कप बोली का केंद्रबिंदु था, लेकिन ओलंपिक स्टेडियम की योजनाओं के संशोधन ने विश्व कप के स्थान परिवर्तन को अनिवार्य किया।
साइबर आक्रमण

साइबर आक्रमण या साइबर हमला एक प्रकार का अपराध है जो कंप्यूटर के माध्यम से किया जाता है। इसे अंग्रेज़ी भाषा में cyberattack (साइबर अटेक) कहते हैं। सामान्यतः साइबर आक्रमण का संचालन अनामक संस्थाओँ या व्यक्तिओं द्वारा महत्त्वपूर्म डाटा की चोरी करने के लिये किया जाता है। साइबर अपराध में साइबर-आतंकवाद भी एक अपराध होता है। जब दो पक्षों, देशों और संस्थाओँं के मध्य साइबर आक्रमण करके एक दूसरे पर आक्रमण होता है, तो उसे साइबर युद्ध कहा जाता है।

साइबर हमलों में निम्न परिणाम शामिल हो सकते हैं:

* पहचान की चोरी, धोखाधड़ी।
* मैलवेयर(Malware), स्पैमिंग(Spaming) , वायरस।
* पासवर्ड की चोरी
* प्रणाली घुसपैठ
* निजी और सार्वजनिक वेब ब्राउज़र से जानकारी की चोरी
काली आँख गैलेक्सी

काली आँख गैलेक्सी (Black Eye Galaxy), जिसे दुष्ट आँख गैलेक्सी (Evil Eye Galaxy) और मॅसिये 64 (Messier 64) भी कहते हैं, एक सर्पिल गैलेक्सी है जो पृथ्वी से लगभग 1.7 करोड़ प्रकाशवर्ष दूर स्थित है। पृथ्वी की सतह से देखने पर यह आकाश में कोमा बेरेनाइसीस तारामंडल में दिखती हैं।
हनोतिया

हनोतिया (Hanotiya) भारत के मध्य प्रदेश राज्य के छिंदवाड़ा ज़िले में स्थित एक नगर व पंचायत है। यह नगर ज़िला मुख्यालय से पश्चिम में 48 कि.मी. तथा जुन्नारदेव उप-ज़िला मुख्यालय से दक्षिण में 7 कि.मी की दूरी पर स्थित हैं।
रुखसाना सुल्ताना

रुखसाना सुल्ताना 1975 और 1977 के बीच भारत में आपातकाल की स्थिति के दौरान संजय गांधी के करीबी सहयोगियों में से एक होने के लिए जानी जाती हैं। इस अवधि के दौरान उन्होंने पुरानी दिल्ली के मुस्लिम क्षेत्रों में संजय गांधी के पुरुष नसबंदी अभियान के नेतृत्व में कुख्यातता प्राप्त की।

रुखसाना भारतीय फिल्मों और मीडिया में कई प्रसिद्ध व्यक्तित्वों के जन्म और विवाह के माध्यम से जुड़ा हुआ है। रुखसाना ने भारतीय सेना में एक सिख जनरल शविंदर सिंह विर्क से विवाह किया। 1980 के दशक में उनकी बेटी अमृता सिंह एक प्रमुख बॉलीवुड अभिनेत्री थीं। शविंदर सिंह खुशवंत सिंह के भतीजे थे।
कातंत्र व्याकरण

कातंत्र व्याकरण आचार्य सर्ववर्मन के द्वारा रचित यह संस्कृत का व्याकरण है। सर्ववर्मन, सातवाहन राजा के मन्त्री थे।

कातंत्र व्याकरण को पाणिनीय व्याकरण के समान वेदाङ्ग नहीं माना गया है। इस व्याकरण ग्रन्थ में वेदविचार का कोई विषय भी प्राप्त नहीं होता है। अतः यह लौकिक संस्कृत के साधारण ज्ञान मात्र के लिए ही उपयोगी है।

यह ग्रन्थ चार अध्यायों में विभक्त है। 
*(१) सन्धिप्रकरण - इस प्रकरण में सन्धि के साथ-साथ संज्ञापाद एवं निपातपाद भी समाविष्ट है। इसमें कुल 6 पाद हैं। सम्पूर्णानन्दसंस्कृतविश्वविद्यालय, वाराणसी द्वारा प्रकाशित ग्रन्थ में मात्र पाँच ही पाद है, उसमें निपातपाद नहीं है। 

*(२) नामकरणप्रकरण - इसमें षड्लिङ्ग की तरह नाम - लिङ्ग - प्रातिपदिक के रुपों का ज्ञान कराया गया है। साथ में कारक, समास, तद्धित इत्यादि शब्दों की सिद्धि का विवेचन भी किया गया है। इसी प्रकरण में स्तरीपरत्यय का भी विवेचन किया गया है। इसमें कुल सात पाद है।

*(३) आख्यातप्रकरण - इसमें धातुरुपों का विवेचन किया गया है। इसमें कुल आठ पाद है।

*(४) कृत्प्रकरण - इसमें कृत् प्रत्ययों का विवेचन किया गया है। इनमें कुल 6 पाद हैं।
------------------
अथ! शर्व वर्मा का *कातंत्र- व्याकरण* (सिद्धोवर्णो पाटी) 

1) ऊँ नमः सिद्धम्। 
सिद्धो वर्ण समान्माय। ।1। 

 समाम्नाय -निघंटु है!
 लोक-प्रचलित रूप - (सिद्धो वर्णो समैमनाया।) 

2) तत्र चतुर्दषायौ स्वरा। । 2। -

( अ आ इ ई उ ऊ ए ऐ ओ औ लृ लृ ृ ऋ )

लोक-प्रचलित रूप -
( जय जय चतुरकदसा । ) 
3) दश समाना। । 3 । 
 ( अ आ इ ई उ ऊ ए ऐ ओ औ, ये दस समान हैं) 

लोक-प्रचलित रूप - ( दहु सवेरा। दसे समाना।)
4) तेषु दवौ द्वावन्यौन्यस्य सवर्णो 4। 

 ( दो दो एक दूसरे के सवर्ण हैं, जैसे अ, आ का सवर्ण, इ, ई का) 

लोक-प्रचलित रूप - ( तकाउ दुधवा वरणा वरणो, वरणा नसीस वरणा) 

5) पूर्वो ह्रस्वः परो दीर्घाः । 5। 

 ( पूर्व वर्ण ह्रस्व तथा बाद का वर्ण दीर्घ है।) 

लोक-प्रचलित रूप -
 ( पुरवो रसवा, पारो दुरषा ।) 
6) स्वरो वर्ण वर्गो नामी। । 6। 
 लोक-प्रचलित रूप - (सारो वरणा, ) 

7) एकारादिनाम् सांध्याक्षराणि। 
 ।7! ( अ + इ = ए ) 

लोक-प्रचलित रूप-
( इकरादेणी सिंध कराणी।) 
8) कादिनि व्यंजनानि। ।8। 
 ( क आदि व्यंजन हैं।)

 लोक-प्रचलित रूप- 
(कादीणी विणजैनामी)

9 ) ते वर्गो पंचः पंचः। ।9। ( पाँच-पाँच वर्णों के 5 वर्ग हैं )

 लोक-प्रचलित रूप-
 (ते वर्गो पंचो पंचिया) 

10 ) वर्णानाम् प्रथम द्वितीय,श ष स श्च अघोषा।10।

 ( वर्णों में प्रथम और द्वितीय तथा शषस अघोष हैं) 

11) घोषवंतो अन्य। 11 ।
 ( शेष अन्य *गघ,जझ,डढ,दध* घोष वर्ण हैं। 

 लोक-प्रचलित रूप -(10,11,12 गोषागोष पथोरणी।) 
12 ) अनुनासिका ङ ञ ण न म । 12 । 

(ङ ञ ण न म इत्यादि अनुनासिक हैं।)
लोक-प्रचलित रूप -
 ( निनाणै रा नषाँ।)
13 ) अन्तस्थ य र ल व । 13 ।

( य र ल व अंतस्थ वर्ण हैं।) 

लोक-प्रचलित रूप - (अंतसथ यरलव।) नोट- यही काफी मिलता-जुलता है! 

14)| उष्माणं श ष स ह । 

( श ष स ह उष्म वर्ण हैं।)

 लोक-प्रचलित रूप-
( संकोसह हंसिया उस्मल ) 

15 ) अः इति विसर्गनियम्।

 (अः विसर्ग है।) 
( नोट - इसके बाद के लोक-प्रचलित अपभ्रंश रूप उपलब्ध ही नहीं) 

16) क इति जिव्हामूलीय।
 ( क वर्ग जीभ के मूल यानि कंठ से बोला जाता है।) 

17) ष इति मूर्धन्यम्। 
( ष मूर्धा से बोला जाता है, मूर्धन्य है।) 

18 ) अं इति अनुस्वार। 
 ( अं अनुस्वार है।) 

19 ) पूर्वाषयोरथोपलब्धो पदमश। ( यह पद प्रयास के बावजूद अभी तक स्पष्ट नहीं हुआ ) 
20 ) व्यंजन स्वरं पद वर्णन्यूत। 
21) अनतिक्रमयत विश्लेषयेत्। 
22 ) लोको यथा ग्रहणसिद्धि।

इति सादर!
उदयराज हिन्दू इंटर कालेज

उदयराज हिन्दू इंटर कॉलेज  उत्तराखंड राज्य के काशीपुर, उधमसिंहनगर जिले में स्थित सबसे पुराने इंटर कॉलेजों में से एक है। यह औंधा नागनाथ मन्दिर के निकट मानपुर मार्ग पर स्थापित है। इस कॉलेज को कुमाऊं के चंद राजवंश के  राजा उदय राज प्रताप सिंह द्वारा १९१४ में स्थापित किया गया था। 
राजा करन चंद राज सिंह इस काॅलेज के संघरक्षक है तथा चंद वंशी राजा भी हैं और यह उनकी माता के नाम से स्थापित एक न्यास द्वारा ही संरक्षित है। इस न्यास के प्रथम सचिव पं.गोविंद बल्लभ पंत, प्रथम मुख्य मंत्री, उत्तर प्रदेश थे। इसके लिये भूमि राजा उदय प्रताप राज सिंह ने दान में दी थी। 

यहां का शिक्षा माध्यम हिन्दी है। अपने आरम्भिक दिनों में यह एक सह-शिक्षा कॉलेज था, हालांकि काशीपुर में ही एक सरकारी गर्ल्स इंटर कॉलेज के उद्घाटन के बाद से लड़कों के कॉलेज में परिवर्तित कर दिया गया। पहले यह यूपी शिक्षा बोर्ड से संबद्ध किया गया था किन्तु नये राज्य के गठन उपरान्त इसे अब उत्तराखंड बोर्ड से संबद्ध  कर दिया गया है। विद्यालय कक्षा ६ से कक्षा १२ तक शिक्षा उपलब्ध कराता है। इस महाविद्यालय की कुमाऊं के कालिजों में बहुत ही अच्छी मान्यता और प्रतिष्ठा है।  उदयराज हिन्दू इंटर कालेज में उन्नत हाई-टेक प्रयोगशालाओं में जीव विज्ञान प्रयोगशाला, भौतिक विज्ञान प्रयोगशाला, रसायन विज्ञान प्रयोगशाला, सामाजिक विज्ञान प्रयोगशाला के साथ, उच्च योग्य शिक्षकों की भी उपस्थिति है ।
सैराट

<ns>0</ns>
 <id>926394</id>
 <revision>
 <id>4944930</id>
 <parentid>4885225</parentid>
 <timestamp>2020-09-14T19:28:28Z</timestamp>
 <contributor>
 <ip>150.129.166.86</ip>
 </contributor>
 <comment>/* संगीत */</comment>
 <model>wikitext</model>
 <format>text/x-wiki</format>
सैराट एक मराठी भाषा की फिल्म है जो 2016 में सिनेमाघरों मेंं प्रदर्शित हुई थी। इसके बाद करण जोहर ने इसका हिन्दी भाषा में रूपांतरण "धड़क" नाम से बनाया है। सैराट फिल्म 4 करोड़ में बनी और उसने 110 करोड़ से भी अधिक रुपयों की कमाई की। इस फिल्म में रिंकू राजगुरू और आकाश ठोसर ने मुख्य किरदार निभाया और इस फिल्म के लेखक नागराज पोपटराव मंजुले रहे हैं।

66वें बर्लिन अंतर्राष्ट्रीय फिल्म महोत्सव में "सैराट" का प्रीमियर हुआ और इसको सराहना मिली। इसे 29 अप्रैल 2016 को महाराष्ट्र और भारत के कई अन्य क्षेत्रों में जारी किया गया था। फिल्म को आलोचकों से भारी सकारात्मक समीक्षा मिली; विशेष रूप से राजगुरू के प्रदर्शन को अत्यधिक प्रशंसा मिली। रिलीज होने पर, फिल्म ने कई रिकॉर्ड तोड़ दिए, जिसमें किसी मराठी फिल्म के लिए सबसे ज्यादा कमाई और 50 करोड़ का आकड़ा पार करने वाली पहली मराठी फिल्म होना शामिल था। आखिरकार, यह बॉक्स ऑफिस पर 110 करोड़ से अधिक कमाई कर गई और इस तरह 100 करोड़ को पार करने वाली पहली मराठी फिल्म बन गई। फिल्म की सफलता ने दोनों कलाकारों को महाराष्ट्र में रातों-रात सनसनी बना दिया।

राजगुरू को 63वें राष्ट्रीय फिल्म पुरस्कार में विशेष उल्लेख का पुरस्कार मिला। फिल्म ने 2017 के फिल्मफेयर मराठी पुरस्कार में ग्यारह पुरस्कार जीते, जिनमें सर्वश्रेष्ठ फिल्म, मंजुले के लिये सर्वश्रेष्ठ निदेशक, राजगुरू के लिये सर्वश्रेष्ठ अभिनेत्री और सर्वश्रेष्ठ संगीत एल्बम शामिल हैं। राजगुरू और आकाश ने उसी समारोह में सर्वश्रेष्ठ नवोदित अभिनेता और अभिनेत्री श्रेणियों में भी पुरस्कार जीता। इसकी सफलता और लोकप्रियता के कारण, "सैराट" को कई भाषाओं में पुनर्निर्मित किया गया था।

इसे कन्नड़, ओड़िया, पंजाबी, बंगाली और हिन्दी में पुनर्निर्मित किया गया है। 
साथ ही इसे तेलुगु, और तमिल में पुनर्निर्मित किया जाएगा।
हिमा दास

हिमा दास (असमिया: হিমা দাস) (जन्म 09 जनवरी 2000) एक भारतीय धावक हैं। वो आईएएएफ वर्ल्ड अंडर-20 एथलेटिक्स चैम्पियनशिप की 400 मीटर दौड़ स्पर्धा में स्वर्ण पदक जीतने वाली पहली भारतीय महिला खिलाड़ी हैं। हिमा ने 400 मीटर की दौड़ स्पर्धा में 51.46 सेकेंड का समय निकालकर स्वर्ण पदक जीता।

अप्रैल 2018 में गोल्ड कोस्ट में खेले गए कॉमनवेल्थ खेलों की 400 मीटर की स्पर्धा में हिमा दास ने 51.32 सेकेंड में दौर पूरी करते हुए छठवाँ स्थान प्राप्त किया था। तथा 4X400 मीटर स्पर्धा में उन्होंने सातवां स्थान प्राप्त किया था। हाल ही में गुवाहाटी में हुई अंतरराज्यीय चैंपियनशिप में उन्होंने गोल्ड मेडल अपने जीता था। इसके अलावा 18वें 2018 एशियाई खेल जकार्ता में हिमा दास ने दो दिन में दूसरी बार महिला 400 मीटर में राष्ट्रीय रिकार्ड तोड़कर रजत पदक जीता है।

2019 में हिमा ने पहला गोल्ड मेडल 2 जुलाई को 'पोज़नान एथलेटिक्स ग्रांड प्रिक्स' में 200 मीटर रेस में जीता था. इस रेस को उन्होंने 23.65 सेकंड में पूरा कर गोल्ड जीता था।
7 जुलाई 2019 को पोलैंड में 'कुटनो एथलेटिक्स मीट' के दौरान 200 मीटर रेस को हिमा ने 23.97 सेकंड में पूरा करके दूसरा गोल्ड मेडल हासिल किया था।
13 जुलाई 2019 को हिमा ने चेक रिपब्लिक में हुई 'क्लांदो मेमोरियल एथलेटिक्स' में महिलाओं की 200 मीटर रेस को 23.43 सेकेंड में पूरा कर फिर से तीसरा गोल्ड मेडल हासिल किया था।
19 साल की हिमा ने बुधवार 17 जुलाई 2019 को चेक रिपब्लिक में आयोजित 'ताबोर एथलेटिक्स मीट' के दौरान महिलाओं की 200 मीटर रेस को 23.25 सेकेंड में पूरा कर फिर से चौथा गोल्ड मेडल हासिल किया. इस दौरान हिमा अपने रिकॉर्ड (23.10 सेकंड) के बेहद करीब पहुंच गई थी लेकिन वो इसे तोड़ नहीं पाईं। 
हिमा ने चेक गणराज्य में ही शनिवार 20 जुलाई 2019 में 400 मीटर की स्पर्धा दौड़ में 52.09 सेकेंड के समय में जीत हासिल की. हिमा का जुलाई मास 2019 में मात्र 19 दिनों के भीतर प्राप्त किया गया यह पांचवां स्वर्ण पदक है.

चेक गणराज्य में आयोजित क्लाड्नो एथलेटिक्स में भाग लेने पहुंचीं हिमा दास ने 17 जुलाई 2019 को मुख्यमंत्री राहत कोष में राज्य में बाढ़ के लिए अपना आधा वेतन दान कर दिया। इसके अलावा उन्होंने ट्वीट कर बड़ी कंपनियों और व्यक्तियों से भी आगे आकर असम की मदद करने की अपील की।
सूक्ष्मतरंग कोटर

सूक्ष्मतरंग कोटर (microwave cavity) या रेडियो आवृत्ति कोटर (radio frequency cavity) एक विशेष प्रकार का अनुनादक (resonator) होता है जो बन्द या अधिकांशतः बन्द धातु का बना होता है जिसमें विद्युतचुम्बकीय क्षेत्र निर्मित होते हैं। सूक्ष्मतरंग कोटर या तो खोखला होता है या इसमें कोई परावैद्युत पदार्थ भरा होता है। 

श्रेणी:त्वरक भौतिकी
तरंगपथक

right|thumb|300px|एक वेवगाइड
तरंगपथक ( waveguide) एक युक्ति है जो उच्च आवृत्ति के संकेतों को एक स्थान से दूसरे स्थान पर ले जाने के लिये प्रयुक्त होती है। यह संकेत की ऊर्जा में कम से कम ह्रास करते हुए उसे अपने अन्दर से होकर जाने देता है। दूसरे शब्दों में, यह एक संरचना है जो विद्युतचुम्बकीय तरंगों और ध्वनि तरंगों आदि को एक निर्धारित मार्ग से लेकर जाती है। 

* तरंगपथक (विद्युतचुम्बकत्व)

* तरंगपथक (प्रकाशिकी)

* तरंगपथक (ध्वनिकी)
भूवैज्ञानिक महाकल्प

भूवैज्ञानिक महाकल्प (geological era) पृथ्वी के प्राकृतिक भूवैज्ञानिक इतिहास का एक भाग होता है। भूवैज्ञानिकों ने इस इतिहास को चार इओनों में विभाजित करा है, जो सभी आधे अरब वर्ष या उस से अधिक लम्बे हैं। यह इओन स्वयं महाकल्पों में विभाजित हैं, जो आगे कल्पों में बंटे हुए हैं। पृथ्वी के भूवैज्ञानिक इतिहास में १० परिभाषित महाकल्प हैं। यह कल्प स्वयं युगों में बंटे हैं, जो आगे कालों में बंटे हैं।
मिथेन

मिथेन (Methane) एक रंगहीन तथा गन्धहीन गैस है जो ईंधन के रूप में उपयोग की जाती है। यह प्राकृतिक गैस का मुख्य घटक है।

मिथेन गैस का रासायनिक सूत्र CH4 है। यह अल्केन श्रेणी का प्रथम सदस्य है और सबसे साधारण हाइड्रोकार्बन है।

जब यह सतह और वातावरण पहुंचता है, यह वायुमंडलीय मीथेन के रूप में जाना जाता है पृथ्वी के वायुमंडल में मीथेन का घनत्व 1750 के बाद से लगभग 150% की वृद्धि हुई है और यह एक ग्रीन हाउस गैस है। मीथेन गैस की खोज सबसे पहले नवंबर 1776 में इटली और स्विट्जरलैंड के वैज्ञानिक एलेसान्द्रो वोल्ता ने की थी। उन्होंने मैगिओर झील के दलदल में इस गैस की पहचान haffman ne kiya की थी ।मेथैन कोयला खानों में इकट्ठा हो जाती है जिससे विस्फोट एवं आग लगने की घटनाएँ हो सकती हैं ।

सोडियम एसोटेट को सोडियम हाइड्रॉकसाइड तथा कैल्सियम ऑक्साइड के साथ गर्म करके मेथैन गैस बनाई जाती है ।

भौतिक गुण (Physical Properties):

यह रंगहीन गैस है । यह जल में अविलेय है । यह वायु से हल्की होती है । यह ग्रीन हाउस प्रभाव पैदा करती है । संपीडित प्राकृतिक गैस (CNG) मुख्यत: मेथैन होती है ।

रासायनिक गुण (Chemical Properties): 

<ins class="adsbygoogle" data-ad-client="ca-pub-0989790830026725" data-ad-slot="4405021085" data-ad-format="rectangle" data-full-width-responsive="true"></ins>(1) मेथैन, वायु में नीले लौ के साथ जलती है और कार्बन डाइऑक्साइड, जल और बड़ी मात्रा में ऊष्मा (55,000 किलो जूल प्रति किलोग्राम) उत्पत्र करती है ।

<ins class="adsbygoogle" data-ad-client="ca-pub-0989790830026725" data-ad-slot="4405021085" data-ad-format="rectangle" data-full-width-responsive="true"></ins>मेथैन के उपयोग (Uses of Methane): 

1. मेथैन का उपयोग घरों एवं उद्योगों दोनों गैसीय ईंधन के रूप में किया जाता है क्योंकि यह जलने पर बडी मात्रा में ऊष्मा उत्पत्र करती है ।

2. आजकल इसका व्यापक रूप में उपयोग स्वचालित वाहनों विशेषकर बसों, कारों एवं आटो रिक्यइओं को चलाने के लिए किया जा रहा है ।

3. यह काजल (कज्जल कार्बन) बनाने के लिए उपयोग में आता है ।

4. मेथैन का उपयोग बहुत बड़ी संख्या में कार्बनिक यौगिकों के निर्माण में किया जाता है, जिनका उपयोग घरेलू एवं उद्योगों में किया जाता है
ग्वालबीना

अंगूठाकार|ग्राम ग्वालबीना का दृश्य
अंगूठाकार| ग्वालबीना का दृश्य

ग्वालबीना गाँव, अल्मोड़ा जिले के सल्ट विधानसभा क्षेत्र में स्याल्दे ब्लॉक में ग्रामपंचायत ग्वालबीना के अंतर्गत आता है। ग्वालबीना गाँव, जौरासी क्षेत्र में सबसे प्राचीन गाँवों में से एक है ब्रिटिश काल में इस गाँव को राजा खुशाल सिंह, दौलत सिंह व उनके पुत्र प्रेम सिंह उर्फ मोहन सिंह द्वारा बसाया गया था। उस समय राजा दौलत सिंह का राज्य कैहैड़ गाँव से चिंतू मनाड़ि (गढ़वाल) तक फैला था। भारत के आजाद होने के बाद इसका विलय कर दिया गया।
मेघालय सरकार

मेघालय सरकार भारतीय राज्य मेघालय एवं उसके सभी ११ जिलों की सर्वोच्च अधिशासी प्राधिकारी है। इसकी प्रमुख शाखाओ में राज्यपाल के नेतृत्व में कार्यपालिका, न्यायपालिका एवं विधायिका आते हैं। 

राज्य की विधान सभा में वर्तमान में ६० सदस्य होते हैं। मेघालय राज्य के दो प्रतिनिधि लोक सभा हेतु निर्वाचित होते हैं, प्रत्येक एक शिलांग और एक तुरा निर्वाचन क्षेत्र से। यहां का एक प्रतिनिधि राज्य सभा में भी जाता है। इसका कार्यकाल ५ वर्ष का होता है।राज्य के सृजन से ही यहां गौहाटी उच्च न्यायालय का अधिकार क्षेत्र रहा है। १९७४ से ही गौहाटी उच्च न्यायालय की एक सर्किट बेञ्च यहां स्थापित है। मार्च २०१३ में मेघालय उच्च न्यायालय को गौहाटी उच्च न्यायालय से विलग कर दिया गया और अब राज्य का अपना उच्च न्यायालय है।
नांगल सोती

नांगल सोती भारत के उत्तर प्रदेश राज्य में स्थित नजीबाबाद ब्लॉक में एक गांव है। नांगल सोती मुरादाबाद डिवीजन से संबंधित है, और जिला मुख्यालय बिजनौर से 35 किमी, नजीबाबाद से 12 किमी और राज्य की राजधानी लखनऊ से 483 किमी दूर स्थित है।
परिकलन विज्ञान

right|thumb|300px|किसी तन्त्र को समझने के पथ
परिकलन विज्ञान (Computational science या scientific computing या scientific computation (SC)) तेजी से बढ़ता हुआ अनेक विधाओं वाला क्षेत्र है जो आधुनिक युग में उपलब्ध उन्नत परिकलन क्षमताओं का उपयोग करके जटिल समस्याओं को समझती तथा उनका समाधान करती है। परिकलन विज्ञान अनेक विधाओं में फैला हुआ है किन्तु इसके अन्तर्गत मुख्यतः प्राकृतिक प्रणालियों के मॉडलों का विकास तथा सिमुलेशन किया जाता है।
केन्द्रीय विधान सभा

ब्रिटिशकालीन भारत में केन्द्रीय विधान सभा (Central Legislative Assembly), इम्पीरियल लेजिस्लेटिव काउन्सिल का निम्न सदन था। इसका निर्माण भारत सरकार अधिनियम, १९१९ के अधीन किया गया था। कभी-कभी इसे 'इंडियन लेजिस्लेटिव असेम्बली' और इम्पीरियल लेजिस्लेटिव असेम्बली' भी कहते थे। 

भारत की स्वतन्त्रता के परिणामस्वरूप १४ अगस्त १९४७ को लेजिस्लेटिव असेम्बली को भंग कर दिया गया तथा इसके स्थान पर भारतीय संविधान सभा एवं पाकिस्तानी संविधान सभा बनायी गयीं।
शालिभद्र सूरि

शालिभद्र सूरि (१२वीं सदी) एक कवि थे जो 'भरतेश्वर बाहुबलि रास' नामक ग्रन्थ के रचयिता हैं। इस रचना के दो संस्करण मिलते हैं। पहला प्राच्य विद्या मन्दिर बड़ौदा से प्रकाशित किया गया है तथा दूसरा "रास' और रासान्वयी काव्य' में प्रकाशित हुआ है। कृति में रचनाकाल सं. १२३१ वि. दिया हुआ है। इसकी छन्द संख्या २०३ है। इसमें जैन तीर्थंकर ऋषभदेव के पुत्रों भरतेश्वर और बाहुबलि में राजगद्दी के लिए हुए संघर्ष का वर्णन है।

डॉ. गणपति चन्द्र गुप्त ने अपने ग्रन्थ 'हिन्दी साहित्य का वैज्ञानिक इतिहास' में शालिभद्र सूरि को हिन्दी का प्रथम कवि माना है। उनकी मान्यता है कि इस कृति के बाद इस प्रकार की अनेक कृतियाँ (रासो काव्य) रची गईं जो इस प्रकार हैं- 

* बुद्धि रस ( १२वीं सदी )
* जीव दया रस ( 1200 ई. )
* चन्दन बाला रास ( 1200 ई. )
* जम्बूस्वामी रास ( 1209 ई. )
* रेवन्त गिरि रास ( 1231 ई. )
* नेमिनाथ रास ( 1238 ई. )
* गद्यसुकुमाल रास ( 1250 ई. के लगभग )
अवायवीय श्वसन

अवायवीय श्वसन जीवों की कोशिकाओं में ऐसा श्वसन होता है जिसमें ऑक्सीजन की बजाय किसी अन्य तत्व या यौगिक को आक्सीकारक के रूप में प्रयोग करा जाए। वायवीय जीवों की श्वसन प्रक्रिया में आण्विक ऑक्सीजन का प्रयोग होता है जो एक बहुत शक्तिशाली आक्सीकारक होता है। अवायवीय जीवों में सल्फेट (SO42−), नाइट्रेट (NO3−), गंधक (S) और फ्यूमारेट जैसे कम-शक्तिशाली आक्सीकारक प्रयोग होते हैं। इसलिए, साधारण रूप से, अवायवीय श्वसन को वायवीय श्वसन से कम दक्ष माना जाता है।
अविकल्पी अवायुजीव

अविकल्पी अवायुजीव (Obligate anaerobes) ऐसे सूक्ष्मजीवी होते हैं जो ऑक्सीजन की अधिक मात्रा सहन नहीं कर सकते और उसकी साधारण वायुमण्डलीय सान्द्रता (20.95% O2) में मर जाएँ। भिन्न जातियों की ऑक्सीजन-सहनशीलता भी भिन्न होती है - कुछ तो 8% ऑक्सीजन तक में जीवित रह सकते हैं जबकि कुछ 0.5% से कम में ही जी पाते हैं।
माइसीलियम

माइसीलियम (mycelium) फफूंद (फ़ंगस) और फफूंद-जैसी बैक्टीरियाई कोलोनियों में वनस्पतियों की तरह शाखाओं वाले धागेनुमा हायफों को कहते हैं। यह अक्सर मिट्टी में फैला हुआ होता है और इसमें स्थान-स्थान पर सतह से ऊपर फफूंद के शरीर उगे हुए होते हैं। कभी-कभी जिस माध्यम में जीव की कोलोनी उग रही हो उसमें माइसीलियम के धागों का फैला हुआ एक जाल दिखता है। कभी-कभी एक ही जीव का माइसीलियम बहुत विस्तृत होता है और अमेरिका के ऑरेगॉन राज्य में पाया गया एक माइसीलियम 2,400 ऐकड़ पर फैला हुआ था। अनुमान लगाया जाता है कि इसकी आयु 2,200 वर्ष थी और सम्भव है कि यह पृथ्वी पर पाया गया सबसे बड़े आकार का जीव हो।}}
ऐक्टीनोबैक्टीरिया

ऐक्टीनोबैक्टीरिया (Actinobacteria) ग्राम-धनात्मक बैक्टीरिया का एक जीववैज्ञानिक संघ हैं। यह जल और थल दोनों पर उगते हैं, और इनका मानवों के लिए बहुत आर्थिक महत्व है क्योंकि कृषि और वन दोनों मृदा (मिट्टी) में ऐक्टीनोबैक्टीरिया द्वारा दिए गए योगदानों पर निर्भर हैं।

धरती में ऐक्टीनोबैक्टीरिया की कुछ जातियाँ फफूंद की तरह मृत जीवों के शरिरों के कार्बनिक पदार्थों को तोड़कर खाद बना देती हैं, जिसके अणु वनस्पतियों का पोषण करते हैं। ऐसे ऐक्टीनोबैक्टीरिया कोलोनियाँ बनाकर अपने माइसीलियम फैला देते हैं। कुछ ऐक्टीनोबैक्टीरिया जातियाँ (जैसे कि फ़्रैंकिया) वनस्पतियों की जड़ों में सहजीवी बनकर रहते हैं और वनस्पतियों से आहार पाकर उन्हें बदले में नाइट्रोजन पहुँचाते हैं। लेकिन कुछ अन्य जातियाँ ऐसी भी हैं जो अन्य जीवों में रोगकारक हैं।
खासी हिल स्वायत्त जिला परिषद

चित्र: Khasi_Autonomous_Council.jpg|200px|thumb|right| स्वायत्त जिला परिषद भवन, शिलांग दाएँ|301x301px|उत्तर-पूर्वी स्वायत्त डिवीजनोंखासी हिल्स स्वायत्त जिला परिषद  (खासी हिल ऑटोनोमस डिस्ट्रिक्ट काउन्सिल)("KHADC") में भारत के पूर्वोत्तर राज्य मेघालय के पश्चिम खासी हिल्स जिले, पश्चिम खासी हिल्स जिले और री भोई  जिलों को शामिल किया गया है। यह मेघालय राज्य के  तीन स्वायत्त जिला परिषदों और भारत के चौदह स्वायत्त क्षेत्रों में से एक है।
प्रकाशगुणक

right|thumb|100px|प्रकाशगुणित्र

प्रकाशगुणित्र या प्रकाशगुणक नली (Photomultiplier tubes या photomultipliers या PMT), निर्वात नलिकाओं की एक विशेष श्रेणी है जो प्रकाश के सर्वाधिक संवेदी संसूचक ((sensitive detector) की भांति कार्य करते हैं। ये पराबैंगनी, दृष्य प्रकाश तथा निकट-अवरक्त विद्युतचुम्बकीय स्पेक्ट्रम के लिए अच्छा काम करते हैं। ये संसूचक आपतित प्रकाश के कारण उत्पन्न अति क्षीण विद्युत धारा को १० करोड़ गुना (अर्थात्, 160 dB) तक बढ़ा देते हैं। इतनी अधिक आवर्धन क्षमता होने के कारन इनकी सहायता से एकल फोटॉन तक का भी पता लगाया जा सकता है।
गारो हिल्स स्वायत्त जिला परिषद

दाएँ|350x350पिक्सेल|उत्तर-पूर्वी स्वायत्त डिवीजनों
गारो हिल्स स्वायत्त जिला परिषद ("गारो हिल ऑटोनोमस डिस्ट्रिक्ट काउन्सिल") (GHADC) एक स्वायत्त जिला परिषद है जिसका मुख्यालय तुरा में स्थित है। यह परिषद ईस्ट गारो हिल्स जिला, पश्चिम गारो हिल्स जिला, दक्षिण गारो हिल्स जिला और दक्षिण पश्चिम गारो हिल्स जिले के लिये बनी स्वायत्त प्रशासी परिषद है। यह मेघालय राज की तीन और भारत की चौदह स्वायत्त क्षेत्रों में से एक है।
कैप्टन मार्वल जूनियर

कैप्टन मार्वल जूनियर (फ्रेडी फ्रीमैन) डीसी कॉमिक्स द्वारा प्रकाशित एक काल्पनिक सुपरहीरो है, जो पहले फॉसेट कॉमिक्स द्वारा प्रकाशित किया जाता था। मार्वल फैमिली टीम के एक सदस्य के रूप में इस चरित्र का निर्माण एड हेरॉन और मैक राबॉय द्वारा किया गया था, और यह पहली बार दिसम्बर 1941 में व्हिज़ कॉमिक्स #25 में दिखाई दिया। कैप्टन मार्वल जूनियर फ्रेडी फ्रीमैन का आल्टर-ईगो है - एक अपंग बालक, जिसे कैप्टन मार्वल ने खलनायक कैप्टन नाजी से आज़ाद करवाया था। जूनियर को अपनी सारी शक्तियां कैप्टन मार्वल से मिलती हैं। "कैप्टन मार्वल" नाम कहते ही फ्रेडी कैप्टन मार्वल जूनियर में परिवर्तित हो जाता है।

2006 से 2008 तक प्रकाशित ट्रायल्स ऑफ़ शज़ैम! नामक मैक्सी-सीरीज़ में फ्रेडी फ्रीमैन को खुद को कैप्टन मार्वल के योग्य साबित करने के लिए छः परीक्षणों से गुजरते हुए दर्शाया गया था। इन परीक्षणों को सफलतापूर्वक पूरा करने पर, फ्रेडी ने सुपरहीरो नाम शज़ैम ग्रहण किया, जबकि बिली बैटसन रॉक ऑफ एटर्निटी पर जादूगर शज़ैम बन गया। 2011/12 में डीसी के न्यू 52 रीबूट के बाद फ्रेडी फ्रीमैन के चरित्र में भी कई बदलाव हुए। फ्रेडी वर्तमान डीसी प्रकाशनों में बिली बैटसन के पालक भाई बहनों में से एक के रूप में दिखाई देता है, और बिली से शज़ैम की शक्तियां साझा कर उसकी तरह ही एक वयस्क सुपर हीरो बन सकता है।

डीसी एक्सटेंडेड यूनिवर्स की आगामी फिल्म शज़ैम! में फ्रेडी फ्रीमैन पहली बार किसी फ़िल्म में दिखाई देगा, जहाँ उसकी भूमिका बाल अभिनेता जैक डायलन ग्रैज़र ने निभाई है।
फ़िरिश्ता

फ़िरिश्ता या फ़ेरिश्ता (), 
पूरा नाम मुहम्मद कासिम हिन्दू शाह (), एक फारसी इतिहासकार था जिसका जन्म १५६० में हुआ था एवं मृत्यु १६२० में हुई थी।फ़िरिश्ता या फ़रिश्ता नाम फ़ारसी में खुदा का भेजा एक दूत होता है।
उत्तराखण्ड प्रौद्योगिकी विश्वविद्यालय

उत्तराखण्ड प्रौद्योगिकी विश्वविद्यालय भारत के उत्तराखंड राज्य में स्थित एक प्रौद्योगिकी विश्वविद्यालय है।

श्रेणी:भारत में शिक्षा
अहमद शाह पकतीन

अहमद शाह पकतीन (जन्म १ जनवरी १९७७) अफगानिस्तान के एक क्रिकेट अंपायर है। वह वर्तमान में आईसीसी अंपायरों के अंतर्राष्ट्रीय पैनल के सदस्य हैं। पकतीन 2015–17 आईसीसी इंटरकांटिनेंटल कप में अंपायरिंग करते हुए नजर आये थे।

१४ जनवरी २०१७ को ये डेजर्ट टी-20 चैलेंज 2017 में स्कॉटलैंड और हांगकांग के बीच अपने पहले ट्वेंटी-२० अंतरराष्ट्रीय मैच में खड़े थे। ये १५ मार्च २०१७ को अफगानिस्तान और आयरलैंड के बीच अपने पहले वनडे इंटरनेशनल मैच में खड़े थे।
अंतर्बीजाणु

अंतर्बीजाणु (endospore) फ़र्मीक्यूटीस संघ की कुछ बैक्टीरिया जातियों द्वारा बनाया जाने वाला एक कठोर व निष्क्रय ढांचा होता है। हालांकि इसका नाम और रूप बीजाणु व बीज से मिलता है, यह प्रजनन से असम्बन्धित है। यह किसी बैक्टीरिया कोशिका का प्रतिकूल परिस्थितियों में स्वयं को सिकोड़कर व अपनी अधिकांश जीव-प्रक्रियाओं को बहुत धीमा कर के या रोककर बनाया गया रूप होता है। इस रूप में बैक्टीरिया बहुत लम्बे काल तक अंतर्बीजाणु बना रह सकता है और परिस्थितियाँ सुधरने पर पुनः सक्रीय हो जाता है। यह अंतर्बीजाणु अवस्था अक्सर पोषक तत्वों, जल या आहार के आभाव में देखी जाती है।

अंतर्बीजाणु रूप में बैक्टीरिया कभी-कभी शताब्दियों तक बचा रह सकता है। कई वैज्ञानिकों ने 10,000 वर्षों से अधिक आयु के अंतर्बीजाणुओं के पुनः सक्रीय हो जाने की ख़बर दी है और दसियों लाख वर्ष से निष्क्रय अंतर्बीजाणु के सक्रीय हो जाने के दावे भी मिले हैं। एक समाचार के अनुसार नमक क्रिस्टलों में मिले बैसिलस मैरिसमोरटुई (Bacillus marismortui) के 25 करोड़ वर्ष पुराने अंतर्बीजाणु मिले हैं जो अभी भी जीवित हैं। अधिकांश बैक्टीरिया स्वयं को अंतर्बीजाणु बनाने में सक्षम नहीं हैं। बैसिलस ऐसे बैक्टीरिया का उदाहरण है जिसमें यह क्षमता है। अंतर्बीजाणुओं का अध्ययन करने पर इनमें बैक्टीरिया का डी॰ऍन॰ए॰, राइबोसोम और डिपिकोलिनिक अम्ल मिलता है। वैज्ञानिकों का मानना है कि डिपिकोलिनिक अम्ल बैक्टीरिया को निष्क्रय अवस्था में रखने के लिए सहायक है और अंतर्बीजाणुओं में लगभग 10% भार इसी अम्ल का होता है।
सैलाना

सिलाना, मध्य प्रदेश के मालवा क्षेत्र में रतलाम जिले का एक नगर तथा नगर पंचायत है। यह रतलाम से २५ किमी दूर है। यह राजस्थान के बांसवाड़ा जिले से सटा हुआ है। सैलाना तहसील की जन संख्या १,३४,९५९ है।

सैलाना पहले सैलाना राज्य की राजधानी हुआ करता था। यहा के राजा जय सिंह पहले रावटी पर राज करते थे। राजा जय सिंह ने बाद मे सैलाना को बसाया व २२ युध लड़ कर सैलना को एक स्वंतंत्र राज्य बनाया। सैलाना के राजा महाराजा रतन सिंह के वंशज है। यहाँ पर एक दुर्ग अब भी स्थित है जिसे सैलाना के पूर्व राजाओं ने बनवाया था। इसमें प्रसिद्ध केकटस गार्डन स्थित है। सैलाना से ४ किमी की दूरी पर केदारेश्वर मन्दिर स्थित है। जुलाई-अगस्त का महीना यहाँ के पर्यटन के लिए उत्तम है।
जावा साहित्य

जावा साहित्य (शास्त्र जावा) से आशय सामान्यतः जावा द्वीप के साहित्य से है और विशेषतः उस क्षेत्र के साहित्य को जावा साहित्य कहते हैम जहाँ जावा भाषा बोली जाती है। किन्तु, अन्य साहित्यिक परम्पराओं की तरह ही, जावा भाषा की कृतियाँ केवल जावा द्वीप में नहीं रची गयीं बल्कि सुन्दा, मदुरा बाली द्वीप, लोम्बोक, दक्षिणी सुमात्रा और सूरीनाम में भी रचीं गयीं थीं। 

श्रेणी:जावा भाषा
लिखमीदास

सन्त लिखमीदास (जन्म विक्रम संवत् 1807 आषाढ सुदी 15 (पूर्णिमा तत्दनुसार 8 जुलाई 1750), राजस्थान के प्रसिद्ध सन्त थे। वे विवाहित थे तथा उनके दो पुत्र और एक पुत्री थी। वे नागौर के निवासी थे। 
उन्होने अनेकों भजन और दोहों की रचना की है जो आज भी बहुत लोकप्रिय हैं। राजस्थान में उनके बहुत से अनुयारी हैं। नागौर के निकट अमरपुर में उनका एक मन्दिर है जहाँ उन्होने जीवित ही समाधि ले ली थी। 

सन्त लिखमीदास का जन्म सैनिक क्षत्रिय समाज के रामुदास जी सोलंकी ( सैनिक क्षत्रिय ) के घर श्रीमति नत्थी देवी के कोख में हुआ।राजस्थान के नागौर जिले में चैनार गांव में बड़की बस्ती है और धाम नागौर से 6 किलोमीटर दूर अमरपुरा नामक गांव मे है। जो राष्ट्रीय राजमार्ग 65 पर स्थित है। बाल्यकाल और भक्ति:- आप बाल्यकाल में ही ईष्वर की अराधना में लीन रहने लगे थे और रामदेव जी भक्ति करते थे। आपके गुरू खिंयारामजी राजपूत थे।आपका विवाह परसरामजी टाक की पुत्री श्रीमति चैनी के साथ हुआ। आपके दो पुत्र और एक पुत्री थी बड़े पुत्र का नाम जगरामजी तथा छोटे पुत्र का नाम गेनदासजी तथा पुत्री का नाम बदिगेना था। धाम:- लिखमिदासजी महाराज की प्रधान धाम अमरपुरा गुरूद्वारा है, अन्य धामें देह, गुडला, ताऊसर, गोंआ आदि स्थान पर है आपके मंदिर शिवगंज, अहमदाबाद, मेड़माड़वास आदि स्थानों पर है।

लिखमिदास जी महाराज ने सैकड़ों पर्चें दिये है और हजारों भजन तथा दोहों की रचना की है। आपके कुछ पर्चें निम्न प्रकार है। घोड़े से पैदल हाथ नही आना, अमरपुरा को मुस्लिम से खाली कराना, महाराज भीमसिंह जी को चारभुजा के दर्शन देना, हाकम द्वारा क्षमा माॅगकर आपको छोड़ना, बाड़ी में सिचाई करना, जैसलमेर में लड़के को जीवित करना, भगवान द्वारा खेत की कड़ब काटना, एक समय में दो गांवो में जागरण देना, जीवित समाधि की पूर्व में सूचना देना समाधि वाली वस्तुएॅ अहमदाबाद के मूल्ला का आज भी जो श्रदालु मंदिर में जाकर विनती करता हैं उसकी इच्‍छा पुर्ण होती हैं 

लिखमिदास जी महाराज ने विक्रम संवत् 1887 आसोज बदी 6 (षष्टमी) 08 सितम्बर 1830 को ग्राम अमरपुरा जीवित समाधि ली। वर्तमान में आपकी धाम के महंत जीतुराम जी महाराज है। आपकी जयंती पूरे भारत वर्ष में मनाई जाती है।
जकार्ता इतिहास संग्रहालय

जकार्ता इतिहास संग्रहालय () इण्डोनेशिया के जकार्ता नगर के पुराने भाग में स्थित एक संग्रहालय है। इसे फतहिला संग्रहालय या 'बाताविया संग्रहालय' भी कहते हैं। इसका निर्माण १७१० में किया गया था। यह संग्रहालय १९७४ में खुला और नगर के प्रैगैतिहासिक काल से लेकर १५२७ में जयकर्ता द्वारा इसकी स्थापना तथा १६वीं शताब्दी में डच द्वारा उपनिवेशीकरण तथा १९४५ में इण्डोनेशिया के स्वतन्त्र होने तक का इतिहास]] संग्रहित है। 

इस भवन का मॉडल, बाँध राजमहल पर आधारित बताया जाता है।
ध्रुवीय वृत्त

ध्रुवीय वृत्त (polar circle) पृथ्वी के उत्तरी गोलार्ध में 66°33′47.2″ उत्तर के अक्षांश पर स्थित आर्कटिक वृत्त और दक्षिणी गोलार्ध में 66°33′47.2″ दक्षिण के आक्षांश पर स्थित अंटार्कटिक वृत्त में से किसी एक को बोला जाता है। इन से आगे ध्रुवों की ओर जाने पर पृथ्वी के ध्रुवीय क्षेत्र आरम्भ हो जाते हैं। प्रत्येक ध्रुवीय वृत्त से उसके सम्बन्धित ध्रुव तक के क्षेत्र में साधारण रूप से अत्यंत शीत जलवायु रहती है। यहाँ हर वर्ष में कम-से-कम एक 24 घंटों का काल होता है जिसमें सूरज क्षितिज से ऊपर नज़र आता है।
जगत जाखड़

जगत सिंह जाखड़ हरियाणवी सिनेमा के सुप्रसिद्ध अभिनेता थे। उन्होंने दर्जन भर हरियाणवी फ़िल्मों में कार्य किया। जिनमें चन्द्रावल सबसे सफल फ़िल्म रही और इसी फिल्म ने जाखड़ को हरियाणा का सुपरस्टार बना दिया। वर्ष 2011 में चंडीगढ़ के एक अस्पताल में जगत जाखड़ ने अन्तिम सांस ली।
स्वाहा

हिन्दू धर्म और बौद्ध धर्म में मन्त्रों के अन्त में स्वाहा उच्चारित किया जाता है जो उस मन्त्र के अन्त का सूचक है। इसे चीनी भाषा में 薩婆訶, sà pó hē, जापानी भाषा में sowaka, तिब्बती भाषा में སྭཱཧཱ་, (soha) कहते हैं। इसका शाब्दिक अर्थ है 'अच्छी तरह से कहा गया' या 'सुभाषित'। यज्ञ करते समय 'स्वाहा' बोला जाता है। सम्भवतः स्वाहा, सु+आह से बना है जिसका अर्थ 'अच्छी तरह से कहा' हुआ। 

स्वाहा धुएँ की देवी और अग्नि देव की पत्नी हैं।
२०१८ एशिया कप

२०१८ एशिया कप, सितंबर 2018 में संयुक्त अरब अमीरात में आयोजित होने वाला एक दिवसीय अंतर्राष्ट्रीय (ओडीआई) क्रिकेट प्रतिस्पर्धा थी। यह एशिया कप का 14वां संस्करण था और 1984 और 1995 के बाद तीसरी बार संयुक्त अरब अमीरात में आयोजित किया गया। भारत इसके पूर्व संस्करण का विजेता रहा था। भारत मौजूदा चैंपियन था, और फाइनल में बांग्लादेश को तीन विकेट से हराकर अपना खिताब बरकरार रखा है। पोर्ट ऑफ स्पेन में 2013 वेस्टइंडीज ट्राई सीरीज़ (सेल्कॉन मोबाइल कप) में भारत की आखिरी जीत के बाद से यह 5 साल बाद भारत की पहली एक दिवसीय अंतर्राष्ट्रीय टूर्नामेंट जीत थी।

प्रारंभ में, यह प्रतिस्पर्धा भारत में आयोजित किया जाना था। लेकिन भारत और पाकिस्तान के बीच चल रहे राजनीतिक तनावों के चलते इसे संयुक्त अरब अमीरात में स्थानातंरित कर दिया गया।

29 अक्टूबर 2015 को सिंगापुर में एशियाई क्रिकेट परिषद (एसीसी) की बैठक के बाद, भारतीय क्रिकेट नियंत्रण बोर्ड (बीसीसीआई) के सचिव ने कहा कि प्रतिस्पर्धा का 2018 संस्करण भारत में आयोजित किया जाएगा। अगस्त 2017 में बीसीसीआई ने 2017 एसीसी अंडर-19 एशिया कप के मलेशिया में स्थानांतरित होने के बाद, इस प्रतिस्पर्धा की मेजबानी करने के लिए सरकारी मंजूरी मांगी थी। अप्रैल 2018 में, अबू धाबी के राजकुमार मोहम्मद बिन जयद अल नहयान ने, पाकिस्तान की भागीदारी सुनिश्चित करने के लिये बीसीसीआई और एसीसी के सामने अबू धाबी में प्रतिस्पर्धा कराने का विचार रखा।

पाकिस्तान अप्रैल में, प्रतिस्पर्धा से पहले 2018 एसीसी इमर्जिंग टीम एशिया कप की मेजबानी करने वाला था। लेकिन एशिया कप के संयुक्त अरब अमीरात में स्थानातंरित होने के बाद, इमर्जिंग टीम एशिया कप दिसंबर 2018 तक के लिये स्थगित कर दिया गया, जिसमें श्रीलंका, पाकिस्तान के साथ मिलकर प्रतिस्पर्धा का सह-आयोजन करेगा।

कार्यक्रम और प्रारूप 24 जुलाई 2018 को घोषित किया गया था, जिसमें कुल छह टीम को तीन-तीन के दो समूहों में विभाजित किया गया था। प्रत्येक समूह की शीर्ष दो टीम प्रतिस्पर्धा के सुपर चार चरण में प्रवेश करे। इस चरण की शीर्ष दो टीम फाइनल में एक दूसरे के विरूध्द खेले। इस प्रतिस्पर्धा का पहला मैच बांग्लादेश और श्रीलंका के बीच दुबई अंतरराष्ट्रीय क्रिकेट स्टेडियम में खेला गया।
वोल्टता नियंत्रित दोलक

right|thumb|300px|एक वोल्टता-नियंत्रित माइक्रोवेव दोलक (12 MHz-18MHz)
वोल्टता नियंत्रित दोलक (voltage-controlled oscillator (VCO)) ऐसे विद्युत परिपथ को कहते हैं जिसके आउटपुट की आवृत्ति उसके इनपुट पर लगाए गये वोल्टता को बदलकर घटायी-बढायी जा सके। अर्थात् इस प्रकार के दोलक की तात्क्षणिक आवृत्ति उसके तात्क्षणिक इन्पुट वोल्टता द्वारा निर्धारित होती है। अतः वोल्टता-नियंत्रित दोलक का उपयोग आवृत्ति मॉडुलन तथा कला मॉडुलन में किया जाता है। इसी प्रकार, वीसीओ किसी फेज-लॉक्ड-लूप का आवश्यक अंग है। 
दो [[आपरेशनल एम्प्लिफायर|ऑप-ऐम्प]] का उपयोग करके बना एक सरल वीसीओ । यदि R2«R1 हो तो उत्पादित संकेत Ua की आवृत्ति Ue के समानुपाती होगी।
जुर्जी जयदन

जुर्जी जयदन (अरबी: جرجي زيدان, 1861-19 14), जोर्ज जयदन, जॉर्जी ज़िदैन, या जिर्जि जयदन के रूप में जाने जाते हैं, एक लेबनानी, उपन्यासकार, पत्रकार, संपादक और शिक्षक थे, जो पत्रिका अल-हिलाल के निर्माण के लिए सबसे अधिक प्रसिद्ध थे, जिसे वह अपने 23 ऐतिहासिक उपन्यासों को क्रमबद्ध करने के लिए उपयोग करते थे।

नाहदा के दौरान एक लेखक और बौद्धिक के रूप में उनका प्राथमिक लक्ष्य, आम अरबी आबादी को उपन्यास के मनोरंजक माध्यम के से अपना इतिहास जानना था। उन्होंने व्यापक लोकप्रियता का आनंद लिया है। उन्हें अरब राष्ट्रवाद के सिद्धांत को तैयार करने में सहायता करने वाले पहले विचारकों में से एक माना जाता है।.
शेख इनायत अल्लाह कंबोह

शेख इनायत अल्लाह कंबोह (1608-1671) एक विद्वान, लेखक और इतिहासकार थे। वह मीर अब्दु-लाला, मुशकिन कलाम के पुत्र थे, जिसका शीर्षक उन्हें एक अच्छा लेखक भी दिखाता है।. शेख इनायत-अल्लाह कंबोह बड़े भाई और मोहम्मद सालेह कंबोह सलाफी के शिक्षक थे, जो शाहजहां की अदालत के प्रसिद्ध इतिहासकार और मुगल सम्राट औरंगजेब के शिक्षक थे।. 1671 ईस्वी में उनकी मृत्यु दिल्ली में हुई, और उनका मकबरा रेलवे मुख्यालय, लाहौर के पास एम्प्रेस रोड पर गुबंद कंबोहनवाला में स्थित है।

इनायत-अल्लाह कंबोह ने मुगलों की सैन्य सेवा में अपना प्रारंभिक जीवन बिताया और शाहजहां के "मीर मुंशी" (इंस्पेक्टर जनरल) थे और 800 घोड़ों के मंसब थे। लेकिन वह सेवा की अवधि के बाद, वह दुनिया से सेवानिवृत्त हुए और दिल्ली में सूफी कुतुब-उद-दीन बख्तियार काकी के पवित्र मजार के पास रहते थे। [2] अपने भाई मोहम्मद सालेह की तरह, इनायत-अल्लाह को एक पूर्ण हिंदी गायक भी कहा जाता है।
आयशा गद्दाफी

आयशा गद्दाफी या ऐशा (अरबी: عائشة القذافي, जन्म: 1976), जिसे ऐशा अल-कद्दाफी भी कहा जाता है, एक लीबियाई पूर्व मध्यस्थ सैन्य अधिकारी और पूर्व संयुक्त राष्ट्र सद्भावना राजदूत रही हैं लेकिन पेशे से वकील हैं। आयशा पूर्व लीबिया के नेता मुअम्मर अल-गद्दाफी और उनकी दूसरी पत्नी सफिया फर्कश की बेटी हैं।